Sumamed a slnko.
Dobrý deň, chcem sa spýtať. Užívam od pondelka sumamed, ešte mi ostávajú 2 tabletky. Môžem sedieť max 2 hodiny na slnku dnes? Vadí to či mám sa vyvarovať tomu? Ďakujem
Dobrý deň,
ďakujeme za Vašu otázku.
Jedným z vedľajších účinkov spôsobeným užívaním lieku Sumamed je aj fotosenzitivita. Jeho výskyt je hlásený ako zriedkavý, čiže môže postihovať menej ako 1 z 1000 osôb. Fotosenzitivita (zvýšená citlivosť na slnečné žiarenie) sa môže prejaviť ako začervenanie (erytém), zápal kože (podobný spáleniu kože) alebo výsev.
Pobyt na slnku a vystavovaniu sa UV žiareniu počas ich užívania sa neodporúča. V čase užívania sa odporúča chrániť pred slnečným žiarením a to zostať v tieni, nosiť pokrývky hlavy, a používať SPF faktor 50.
Prajem Vám pekný deň.
S pozdravom
PharmDr. Patrícia Čečková